joelniklaus/EU_Wikipedias huggingface dataset:
Βυλάζωρα

Τα Βυλάζωρα ήταν αρχαία παιονική πόλη της πρώιμης κλασσικής εποχής. Εντοπίζεται κοντά στο σημερινό χωριό Κνέζιε της Βόρειας Μακεδονίας. Δεν θα πρέπει να συγχέεται με την σημερινή πόλη Βέλες, που βρίσκεται σε απόσταση είκοσι χιλιομέτρων από αυτή.

Ιστορία
Οι αρχαίες πηγές δεν είναι ιδιαίτερα αναλυτικές στην περιγραφή της πόλης. Σύμφωνα με τον Πολύβιο ήταν η μεγαλύτερη πόλη της Παιονίας όταν κατακτήθηκε από τον Φίλιππο Ε', ο οποίος την οχύρωσε με σκοπό την προστασία του περάσματος στη Μακεδονία από τις επιδρομές των Δαρδανών. Πιθανότατα ο Φίλιππος να πήρε την πόλη από τα χέρια των ίδιων των Δαρδανών και όχι των Παιόνων, που εκείνη την περίοδο είχαν πλέον χάσει τη δύναμή τους. Έπειτα η πόλη συμμετείχε στον πόλεμο του γιου του Φιλίππου, Περσέα στον πόλεμο εναντίον των Ρωμαίων. Κατά τη διάρκεια του 2ου αιώνα π.Χ. εγκαταλείφθηκε και χρησίμευσε ως πηγή οικοδομικών υλικών.

Αρχαιολογικά ευρήματα
Η ανακάλυψη του χώρου συνέβη το 1976. Διάσπαρτες έρευνες έλαβαν χώρα μεταξύ 1980 και 1990 αλλά ο κύριος όγκος των ερειπίων της αποκαλύφθηκε μετά από ανασκαφές που πραγματοποίησαν το 2008 το Texas Foundation for Archaeological & Historical Research Αυτές έφεραν στο φως πολλά κατασκευαστικά στρώματα που περιλαμβάνουν αμυντικά τείχη, ένα μαγειρίο και ορισμένα κτήρια. Κυριαρχεί ο δωρικός ρυθμός. </ref>

Παραπομπές

Εξωτερικοί σύνδεσμοι
Ο ιστότοπος των ανασκαφών
Αναφορές του περιηγητή Leake Martin William στα Βυλάζωρα, στην σχετική ιστοσελίδα της Εταιρείας Μακεδονικών Σπουδών

Αρχαία Παιονία
Αρχαιολογικοί τόποι στη Βόρεια Μακεδονία
Δήμος Σβέτι Νίκολε
Μαρσύας ο Πελλαίος

Ο Μαρσύας ο Πελλαίος, (πλήρες όνομα Μαρσύας Περιάνδρου Πελλαῖος, γύρω στο 356 BC – γύρω στο 294 π.Χ.), γιος του Περίανδρου ήταν αρχαίος μακεδόνας ιστορικός. Στο αντίστοιχο λήμμα στο λεξικό Σούδα, εμφανίζεται ως γραμματοδιδάσκαλος κάτι που συγκρούεται με την αμέσως επόμενο χαρακτηρισμό του ως γόνο της βασιλικής οικογένειας, αδερφό του Αντίγονου Α'. Ο Geier θεωρεί ότι συγχέεται στη συγκεκριμένη περίπτωση με τον Μαρσύα το Νεότερο, έτερο μακεδόνα ιστορικό από τους Φιλίππους. Το μοναδικό επιπλέον βιογραφικό στοιχείο που σώζεται σχετικά με τον Μαρσύα είναι ότι διορίστηκε από τον Δημήτριο τον Πολιορκητή διοικητής μιας μοίρας του μακεδονικού στόλου στη ναυμαχία της Σαλαμίνας το 306 π.Χ.

Το κύριο έργο του ήταν μια ιστορία της Μακεδονίας σε δέκα βιβλία, τα Μακεδονικά, που περιλάμβανε μια χρονική περίοδο από τις απαρχές του βασιλείου μέχρι την εκστρατεία του Μεγάλου Αλεξάνδρου στην Ασία. Το έργο σταματούσε απότομα στο σημείο όπου ο Αλέξανδρος επέστρεψε στη Συρία το 331 μετά την κατάκτηση της Αιγύπτου και την ίδρυση της Αλεξάνδρειας. Σε αυτό αναφέρονται πολλοί συγγραφείς όπως ο Αθήναιος, ο Πλούταρχος, ο Αρποκρατίων, ο Γάιος Πομπήιος Τρόγος και ο Ιουστίνος. Στο λεξικό Σούδα του αποδίδονται δύο ακόμη έργα, τα Αττικά και η Αλεξάνδρου Αγωγή, που σύμφωνα με τον Bernhardy και τον Geier ταυτίζονται με την Αρχαιολογία του Μαρσύα του Νεότερου.

Παραπομπές

Πηγές
 HECKEL, W., Marsyas of Pella, Historian of Macedon. Hermes 108 (1980), σελ. 444–462.

Εξωτερικοί σύνδεσμοι
Το λήμμα Μαρσύας στο λεξικό Σούδα
Το λήμμα Μαρσύας στο Dictionary of Greek and Roman Biography and Mythology του William Smith

Αρχαίοι Έλληνες ιστορικοί
Ο αδερφός (ταινία)

Ο αδερφός (Ρωσικά: Брат), είναι ρωσική ταινία του 1997 στο είδος εγκλήματος/δραματική.

Πλοκή
Παίρνοντας πρόσφατα εξιτήριο από το στρατό, ο Ντανίλα πηγαίνει στο μεγαλύτερο αδελφό του, ο οποίος είναι ένας γκάνγκστερ και δολοφόνος, για να ξεκινήσει μια νέα ζωή στην Αγία Πετρούπολη, όπου σύντομα βρίσκεται στον εγκληματικό κόσμο και του ζητείται να σκοτώσει κάποιον. Μια καινούρια ζωή ξεκινά. Γνωρίζεται με νέους ανθρώπους, συμπεριλαμβανομένου ενός κοριτσιού, και γίνεται οπαδός της ροκ συγκρότημα "Nautilus Pompillius", αλλά τώρα αυτός είναι ένας δολοφόνος, και συνειδητοποιεί ότι το να σκοτώνεις είναι πιο εύκολο γι 'αυτόν από ό,τι να ζεις, τον κάνει να καταλάβει ότι βρίσκεται σε λάθος δρόμο.

Πρωταγωνιστούν
Σεργκέι Μποντρόφ Τζούνιορ
Βίκτορ Σουχορούκοφ
Σβετλάνα Πισμιτσένκο
Γιούρι Κουζνετσόφ
Μαρία Ζούκοβα
Βιτσισλάφ Μπουτούσοφ
Ιρίνα Ράξινα

Δείτε επίσης
 Ο αδερφός 2 (ταινία) - 2000

Εξωτερικοί Σύνδεσμοι
 

Ρωσικές ταινίες
Ταινίες του 1997
Ρωσικές δραματικές ταινίες
Ρωσόφωνες ταινίες
Αγγλόφωνες ταινίες
Γαλλόφωνες ταινίες
Ταινίες γυρισμένες στη Ρωσία
Ρωσικές αστυνομικές ταινίες
Ταινίες τοποθετημένες στη Ρωσία
Πόλεμος (ταινία)

Το Πόλεμος (Ρωσικά: Война) είναι ρωσική ταινία του 2002 στο είδος πολεμική/περιπέτεια/δραματική.

Πλοκή
Ο Ασλάν Γκουγκάεφ, διοικητής των Τσετσένων μαχητών, απελευθερώνει τρεις αιχμαλώτους - δύο Ρώσοι στρατιώτες, ο λοχίας Ιβάν Γερμάκοφ και ο Κούλικ - επειδή δεν είναι ανάδοχοι και είναι νεοσύλλεκτοι. Ο Άγγλος Τζον - γιατί πρέπει να συλλέξει £ 2.000.000 και φέρει στον Γκουγκάεφ τα χρήματα ως λύτρα για την νύφη του Μαργκαρίτα. Η Μάργκαρετ είναι με τον Ασλάν. Ακριβώς όπως ο αρχηγός του ρωσικού στρατού Μεντβέντεφ ...

Για δύο μήνες που του έχει καθοριστεί, ο Ιβάν δεν μπορεί να βρει το επιθυμητό ποσό και δεν το υποστηρίζουν οι βρετανικές αρχές, αλλά όταν επέστρεψε στη Ρωσία, βρίσκει τον Ιβάν Γερμάκοφ, ο οποίος ζει στο Τομπόλσκ. Ο Τζον και ο Βάνια πάνε πάλι στην Τσετσενία. Για να απελευθερώσει την Αγγλίδα κοπέλα, Μάργκαρετ και τον Ρώσο αρχηγό Μεντβέντεφ...

Πρωταγωνιστούν
Αλεξέι Τσάντοφ
Ίαν Κέλι
Σεργκέι Μποντρόφ Τζούνιορ
Ινγκεμπόργκα Νταπκουνάιτε
Ευκλείδης Κιουρτζίδης
Γκεόργκι Κουρκούλια

Εξωτερικοί Σύνδεσμοι
 

Ρωσικές ταινίες
Ταινίες του 2002
Ρωσόφωνες ταινίες
Αγγλόφωνες ταινίες
Ρωσικές δραματικές ταινίες
Ταινίες γυρισμένες στη Ρωσία
Ρωσικές ταινίες δράσης
Ρωσικές πολεμικές ταινίες
Ταινίες τοποθετημένες στη Ρωσία
Αθανάσιος Ταλιαδούρος

Ο Αθανάσιος Ταλιαδούρος (1919 - 26 Σεπτεμβρίου 1999) ήταν Έλληνας πολιτικός.

Βιογραφικά στοιχεία

Σπουδές και δικηγορία 
Γεννήθηκε στην Καρδίτσα και ήταν γιος του Σπυρίδωνος Ταλιαδούρου, βουλευτή και υπουργού. Σπούδασε νομική και πολιτικές επιστήμες στο Πανεπιστήμιο Αθηνών και ιδιώτευσε ως δικηγόρος στην Αθήνα.

Πολιτική σταδιοδρομία 
Ακολούθησε πολιτική σταδιοδρομία, εκλεγόμενος για πρώτη φορά βουλευτής Καρδίτσας το 1946. Επανεξελέγη με το κόμμα της ΕΡΕ το 1954, το 1961 καθώς και το 1974 με το κόμμα της Νέας Δημοκρατίας.

Κατά τη διάρκεια της σταδιοδρομίας του ανέλαβε χαρτοφυλάκια σε πολλές κυβερνήσεις. Συγκεκριμένα, διετέλεσε υφυπουργός Εμπορίου (1954-55, 1960-63) στην κυβέρνηση Αλέξανδρου Παπάγου και Κωνσταντίνου Καραμανλή, υφυπουργός Βιομηχανίας στην κυβέρνηση Εθνικής Ενότητας, υφυπουργός Παιδείας στην κυβέρνηση Κωνσταντίνου Καραμανλή, υπουργός Γεωργίας στην κυβέρνηση Καραμανλή (1974-78) καθώς και υπουργός Παιδείας στις κυβερνήσεις Καραμανλή και Γεωργίου Ράλλη. Το 1987 εξελέγη αντιπρόεδρος της Βουλής των Ελλήνων.

Προσωπική ζωή 
Κατοικούσε στην Πολιτεία. Ήταν παντρεμένος με την Αγγελική Τεγοπούλου και είχαν αποκτήσει δύο παιδιά, μεταξύ των οποίων τον Σπύρο Ταλιαδούρο, βουλευτή και υφυπουργό.
Απεβίωσε στις 26 Σεπτεμβρίου 1999 και κηδεύτηκε στις 29 Σεπτεμβρίου από τον ιερό μητροπολιτικό ναό της Καρδίτσας.

Παραπομπές 

Βουλευτές Καρδίτσας
Βουλευτές εκλεγμένοι με την ΕΡΕ
Βουλευτές εκλεγμένοι με τη Νέα Δημοκρατία
Έλληνες υφυπουργοί Εμπορίου
Έλληνες υφυπουργοί Βιομηχανίας
Έλληνες υφυπουργοί Εθνικής Παιδείας και Θρησκευμάτων
Έλληνες υπουργοί Παιδείας
Έλληνες υπουργοί Γεωργίας
Κύφος

Κύφος(η): Ονομασία όρους και πόλης της Ευρυτανίας, κατά την αρχαιότητα, ίσως και ποταμού, σύμφωνα με τον Στέφανο τον Βυζάντιο. Ο Όμηρος αναφέρει ότι οι Ευρυτάνες συμμετείχαν στην εκστρατεία της Τροίας, άλλοι με αρχηγό τον Γουνέα, βασιλιά της Κύφου, άλλοι με τον Φοίνικα ως συμπολεμιστές του Αχιλλέα και άλλοι με τον Θόαντα, τον Ποδαλείριο και τον Μαχάονα.

Εγκαταλειμένο χωριό, απλώνεται στις δυτικές πλαγιές της Κόψης (1939 μ.), ανάμεσα της ράχης Αρκουμάνη, Τέμπλας, Ξηροβούνι και ανατολικά του Μέγδοβα ποταμού, στους πρόποδες του Προφήτη Ηλία. Απλώνεται σε μιά μεγάλη έκταση δίπλα δίπλα με τον συνοικισμό της το Παλιοχώρι. Το μόνο σημάδι, υπολείματα ζωής, τα πολλά χαλάσματα σπιτιών και τα καρποφόρα δέντρα.

Η παράδοση λέει, οτι καταστράφηκε όπως και το πιό βόρειο επίσης εγκαταλειμμένο χωριό, η Μπέσια,  απο θανατηφόρα αρώστεια κατα τη βυζαντινή περίοδο. Κατά τον Μάρκου Γκιόλια, η καταχρέωση των κοινοτήτων αυτών επι τουρκοκρατίας, πρίν τα μέσα του 18ου αιώνα, προκάλεσε την εγκατάλειψή τους χωρίς επιστροφή.

Ανατινάχτηκε με δυναμίτη!!! από χρυσοθήρες, που λυμαίνονται τη περιοχή σε ανεύρεση χρυσού.
Κανκάν (περιφέρεια)

Το Κανκάν (γαλλ: Kankan) είναι μία από τις οκτώ περιφέρειες της Γουινέας. Πρωτεύουσα είναι το Κανκάν.

Γεωγραφία
Το Κανκάν βρίσκεται ανατολικά της Γουινέας. Συνορεύει στα δυτικά και νοτιοδυτικά με τη Φαρανά, στα νότια με το Νζερεκορέ, στα βορειοανατολικά με το Μαλί και στα νοτιοανατολικά με την Ακτή Ελεφαντοστού.

Νομαρχίες

Δείτε επίσης
 Περιφέρειες της Γουινέας

Κ
Σιδηροδρομικός Σταθμός Μώλου

Ο Σιδηροδρομικός Σταθμός Μώλου είναι σιδηροδρομικός σταθμός στον Μώλο του Νομού Φθιώτιδας. Βρίσκεται λίγο πιο έξω από την ομώνυμη κωμόπολη. Ο σταθμός αναμένεται να είναι έτοιμος προς επιβατική χρήση τον Σεπτέμβριο του 2018, οπότε θα έχουν περαιωθεί τα έργα για την απόλυτη ετοιμότητα της νέας γραμμής που εξυπηρετείται από τα τρένα υψηλών ταχυτήτων ανάμεσα στην Αθήνα και την Θεσσαλονίκη. Θα εξυπηρετεί και γειτονικές περιοχές όπως τα Καμμένα Βούρλα.

Γενικά 
Ο σταθμός έχει 4 γραμμές, εκ των οποίων οι 2 διαθέτουν στεγασμένες πλευρικές αποβάθρες, καθιστώντας δυνατή την στάθμευση αμαξοστοιχιών. Στο κτήριο του σταθμού υπάρχει χώρος αναμονής, σκάλες για την πρόσβαση των γραμμών, καθώς και ανελκυστήρας. Τα εγκαίνια του πραγματοποιήθηκαν στις 8 Ιανουαρίου του 2018, μαζί με το υπόλοιπο τμήμα Τιθορέας-Λιανοκλαδίου, ενώ αναμένεται να λειτουργήσει κανονικά ταυτόχρονα με το εν λόγω τμήμα, στις αρχές του Φεβρουαρίου του ιδίου έτους.

Παραπομπές 

Μωλος
Μωλος
Μωλος
Κνούτος Ε΄ της Δανίας

Ο Κνούτος Ε΄ της Δανίας (δανικά: Knud V Magnussen, περί το 1129 - 9 Αυγούστου 1157) βασιλιάς της Δανίας ( 1146 - 1157) ως συμβασιλέας σε μεταβαλλόμενες συμμαχίες με τον Σβεν Γ΄ της Δανίας και τον Βάλντεμαρ Α΄ της Δανίας ήταν γιος του Μάγκνους Α΄ της Σουηδίας και εγγονός του Νιλς της Δανίας. Δεν είναι γνωστά πολλά γύρω από τη βασιλεία του πέρα ότι βρισκόταν σε εμφύλιο πόλεμο με τον ξάδελφο του Σβεν Γ της Δανίας, και σκοτώθηκε στο λουτρό αίματος που πραγματοποίησε ο Σβεν με πρόφαση ένα δείπνο.

Συνεχείς εμφύλιες διαμάχες με τον ξάδελφο του Σβεν 

Μετά την παραίτηση του Έρικ Γ΄ της Δανίας για λόγους υγείας (1146) οι ευγενείς του Σγιέλαν εξέλεξαν νέο βασιλιά της Δανίας τον Σβεν Γ΄ ενώ οι ευγενείς της Γιουτλάνδης εξέλεξαν νέο βασιλιά τον Κνούτο Ε΄.  Τα επόμενα χρόνια ο Κνούτος προσπάθησε να ανατρέψει τον Σβεν στη Σγιέλαν αλλά χωρίς κανένα αποτέλεσμα, συμφιλιώθηκε προσωρινά μαζί του για την πραγματοποίηση Σταυροφορίας εναντίον των Σλάβων (1147) αλλά αμέσως μετά τη λήξη της οι εχθροπραξίες επαναλήφθηκαν. Ο Σβεν συμμάχησε με τον τρίτο διεκδικητή του θρόνου ξάδελφο του Βάλντεμαρ γιο του Κνούτου Λαβάρντ τον οποίο είχε σκοτώσει ο πατέρας του νίκησαν τον Κνούτο στη Γιουτλάνδη (1150) και τον ανάγκασαν να δραπετεύσει στον πεθερό του Σβέρκερ Α΄ της Σουηδίας, όλες οι προσπάθειες που έκανε να ανακαταλάβει τα εδάφη του ήταν αποτυχημένες, γι'αυτό κατέφυγε στον Γερμανό αυτοκράτορα Φρειδερίκο Βαρβαρόσσα για βοήθεια. Με τη μεσολάβηση του Βαρβαρόσσα βρέθηκε μια συμβιβαστική λύση να είναι ο Σβεν βασιλιάς και ο Κνούτος αντιβασιλιάς αλλά σύντομα ο Σβεν την παραβίασε και ο Κνούτος κατάλαβε ότι δεν υπάρχει άλλη λύση πέρα από τον σκληρό πόλεμο. Ο Βάλντεμαρ στο μεταξύ άλλαξε στάση και πήγε με το μέρος του Κνούτου, οι δυο διεκδικητές με τη βοήθεια του πεθερού του Κνούτου επιτέθηκαν στη Δανία ανατρέποντας τον Σβεν (1154) ο οποίος εξορίστηκε 3 χρόνια στη Γερμανία.

Δολοφονία του Κνούτου στο λουτρό αίματος

Το 1157 ο Σβεν με νέες δυνάμεις που του παραχώρησε ο δούκας της Βαυαρίας Ερρίκος ο Λέων έκανε νέα επίθεση στη Δανία,  οι Δανοί ευγενείς αποφάσισαν να τριχοτομήσουν το βασίλειο στους τρεις πρίγκιπες διεκδικητές. Στις 9 Αυγούστου 1157 ο Σβεν προσκάλεσε ύπουλα σε έναν δείπνο στο Ρόσκιλντ το γνωστό ως "λουτρό αίματος" τον ίδιο τον Κνούτο και τον Βάλντεμαρ με σκοπό να τους σκοτώσει και να απαλλαγεί οριστικά μαζί τους, ο Κνούτος δολοφονήθηκε από τους ιππότες του βασιλιά αλλά ο Βάλντεμαρ δραπέτευσε, λίγο αργότερα κατόρθωσε να ανατρέψει τον Σβεν και να τον διαδεχθεί ως Βάλντεμαρ Α΄ της Δανίας.

Κληρονόμοι

Με τη σύζυγο του Έλενα της Σουηδίας παιδιά του ήταν :

 Άγιος Νιλς του Άαρχους (1157 - 1180), μοναχός 
 Κνούτος 
 Βάλντεμαρ, επίσκοπος του Σλέσβιχ (1158 - 1236).
 Μπριγκίττε (ή Γιούτα), παντρεύτηκε τον Βερνάρδο κόμη του Άνχαλτ.
 Ιλδεγάρδη.
 Ιγκεράρδη.

Παραπομπές

Πηγές

Bricka, Carl Frederik (ed.), Dansk Biografisk Lexikon, vol. IX [Jyde – Køtschau], 1895. "Knud (Magnussen)"

Εξωτερικοί σσύνδεσμοι

Κνούτος Ε΄
Βασιλείς και βασίλισσες της Δανίας

Βασιλείς της Δανίας
Οίκος του Έστριντσον
Οι Συμμαθητές

Οι Συμμαθητές είναι τίτλος ελληνικής κωμικής τηλεοπτικής σειράς, παραγωγής 2014-2017, που προβλήθηκε από τον τηλεοπτικό σταθμό ANT1. 

Είναι βασισμένη στην πολυβραβευμένη αργεντίνικη τηλενουβέλα «Graduados» του 2012. Τη διασκευή του σεναρίου ανέλαβε στον πρώτο κύκλο η Βίκυ Αλεξοπούλου, ενώ στους επόμενους δύο ο Γιώργος Φειδάς. Τη σκηνοθεσία ανέλαβαν ο Βασίλης Θωμόπουλος (κυρίως) με τη βοήθεια των Παναγιώτη Κούτρα και Βασίλη Τσελεμέγκου.

Διανομή

Καστ

Έκτακτες συμμετοχές 
 Κώστας Λούκας ως Στέφανος Τζαβάρας (121 επεισόδια)
 Σταύρος Καραγιάννης ως Ζήσης (40 επεισόδια)
 Κωνσταντίνος Γιαννακόπουλος ως Φίλιππος Σταμέλος (16 επεισόδια)
 Τζένη Μπότση ως Γωγώ Λινάρδου (15 επεισόδια)
 Σταμάτης Γαρδέλης ως Σταμάτης Γαρδέλης (11 επεισόδια)
 Μαρία Αλιφέρη ως Μαρία Αλιφέρη (10 επεισόδια)
 Σοφία Παυλίδου ως Τζένη Σταμέλου (10 επεισόδια)
 Βερίνα Χιώτη ως Δώρα Χαρίτου (8 επεισόδια) 
 Ιωσήφ Πολυζωίδης ως Νότη (8 επεισόδια)
 Χριστίνα Αλεξανιάν ως Σάντρα Βασιλειάδη (8 επεισόδια) 
 Σωτήρης Ταχτσόγλου ως Σάκης (7 επεισόδια) 
 Βύρων Κολάσης ως Μενέλαος Λάσκαρης (7 επεισόδια)
 Ευτυχία Σιδέρη ως Βίβιαν Πανταζοπούλου (7 επεισόδια) 
 Μαίρη Ραζή ως Μάρθα Κανόνη (5 επεισόδια) 
 Γκέλυ Γαβριήλ ως Νανά Καββαθά (5 επεισόδια)
 Δέσποινα Μπουγιατιώτη ως έγκυος σύντροφος Ζαχαρία (4 επεισόδια)
 Δήμητρα Καρακωνσταντή ως νοσοκόμα (2 επεισόδια)
 Κώστας Αποστολάκης ως αστυνομικός (2 επεισόδια) 
 Αναστασία Γιούσεφ ως Αναστασία (2 επεισόδια) 
 Χρήστος Γωγούσης ως γιατρός 
 Γιώργος Δάσκαλος ως αστυνομικός 
 Ανδρομάχη Δαυλού ως αστυνόμος 
 Θοδωρής Μπουζικάκος ως ιδιοκτήτης γραφείου κηδειών 
 Στεφανία Γκουρνέλου 
 Αγγέλα Σιδηροπούλου ως Ελένη 
 Βασίλης Γιακουμάρος ως Θανάσης 
 Κωνσταντίνος Τσεντούρος ως κομφερασιέ 
 Σωτήρης Αντωνίου ως Dr Ripstein
 Γιάννης Διακάκης ως Βασίλης (4 επεισόδια) 
 Γιάννης Πολιτάκης ως γιατρός 
 Σωτήρης Σωτηρίου ως Τίγρης 
 Χρήστος Σκορδάς ως Διαμαντής 
 Δημήτρης Καμπόλης ως Βίτο Μερλιότι
 Έλενα Κροτσιάνι ως Λάουρα 
 Αλέκος Μάνδυλας ως Λεωνίδας 
 Ζώγια Σεβαστιανού ως Χριστίνα (2 επεισόδια)
 Ανδρέας Ζήκουλης ως μέντιουμ-γκουρού
 Δημήτρης Λιόλιος ως Ζαχαρίας 
 Κωνσταντίνα Τζώρτζη ως φιλόλογος (2 επεισόδια)
 Αστέριος Πελτέκης ως Φώτης
 Γιάννης Κατσάμπας ως Χρήστος 
 Λίτσα Γιάννου ως Λίτσα Χαραλαμπάκη
 Γιάννης Αποστολάκης ως Γιάννης (1 επεισόδιο)

Επισκόπηση σειράς

Εξωτερικοί σύνδεσμοι 

Συμμαθητες
Ελληνικές κωμικές τηλεοπτικές σειρές
Καλογερόπουλος

Το ελληνικό επώνυμο Καλογερόπουλος μπορεί να αναφέρεται σε κάποιο από τα εξής πρόσωπα:

 Αθανάσιος Καλογερόπουλος, διορισμένος δήμαρχος Σπετσών (1945)
 Αριστείδης Καλογερόπουλος (γενν. 1909), καθηγητής της δερματολογίας
 Βαγγέλης Καλογερόπουλος (γενν. 1965), ποδοσφαιριστής
 Γεώργιος Καλογερόπουλος, Κύπριος ευεργέτης (βλ. π.χ. Μέσα Γειτονιά)
 Δημήτρης Καλογερόπουλος (γενν. 1952), νομάρχης, δήμαρχος και αρχιτέκτονας
 Δημήτριος Καλογερόπουλος (1868-1954), δημοσιογράφος, συγγραφέας και ποιητής
 Διονύσιος Καλογερόπουλος (1897-1950), λόγιος, νομικός και ιστοριογράφος
 Ιωάννης Καλογερόπουλος (θάν. 1860), αγωνιστής στην Επανάσταση του 1821
 Κίμων Καλογερόπουλος (1911-1993), μεταφραστής και πανεπιστημιακός, γνωστός ως Κίμων Φράιερ
 Κωνσταντίνος Καλογερόπουλος (αποσαφήνιση)
 Μιχαήλ Καλογερόπουλος (1886-1961), δημοσιογράφος και συγγραφέας, πρώην νομάρχης
 Νικόλαος Καλογερόπουλος (1851-1927), δύο φορές πρωθυπουργός της Ελλάδας
 Νικόλαος Καλογερόπουλος (θεολόγος) (θάν. 1957), θεολόγος και ιστορικός της τέχνης
 Παναγιώτης Καλογερόπουλος (1853-1932), φιλόλογος
 Πάνος Καλογερόπουλος (1892-;), στρατιωτικός
 Σπυρίδων Καλογερόπουλος (1790-1864), πολιτικός
 Σπυρίδων Καλογερόπουλος-Στρατής (γενν. 1905), νομικός, διεθνολόγος και πανεπιστημιακός

Δείτε επίσης
 Ξένια Καλογεροπούλου (γενν. 1936), ηθοποιός και θεατρική συγγραφέας
Φαρανά (περιφέρεια)

Η Φαρανά (γαλλ: Faranah) είναι μία από τις οκτώ περιφέρειες της Γουινέας. Πρωτεύουσα είναι η Φαρανά.

Γεωγραφία
Η Φαρανά βρίσκεται κεντρικά της Γουινέας. Συνορεύει στα νοτιοανατολικά με το Νζερεκορέ, στα ανατολικά με το Κανκάν, στα βορειοδυτικά με το Λαμπέ, στα νοτιοδυτικά με το Μαμού, στα βόρεια με το Μαλί και στα νότια με την Σιέρρα Λεόνε.

Νομαρχίες

Δείτε επίσης
 Περιφέρειες της Γουινέας

Φ
Νζερεκορέ (περιφέρεια)

Το Νζερεκορέ (γαλλ: Nzérékoré ) είναι μία από τις οκτώ περιφέρειες της Γουινέας. Πρωτεύουσα είναι το Νζερεκορέ.

Γεωγραφία
Το Νζερεκορέ βρίσκεται νότια της Γουινέας. Συνορεύει στα βορειοδυτικά με το Κανκάν, στα βορειοανατολικά με τη Φαρανά, στα νότια με τη Λιβερία και στα ανατολικά με την Ακτή Ελεφαντοστού.

Νομαρχίες

Δείτε επίσης
 Περιφέρειες της Γουινέας

Ν
Aichi D1A

Το Aichi D1A ήταν ένα μονοκινητήριο, διθέσιο, διπλάνο βομβαρδιστικό κάθετης εφόρμησης που επιχειρούσε από τα αεροπλανοφόρα του Ιαπωνικού Αυτοκρατορικού Ναυτικού την δεκαετία του 1930. Όταν ξέσπασε ο Δεύτερος Παγκόσμιος Πόλεμος στον Ειρηνικό, τα D1A χρησιμοποιούνταν ως εκπαιδευτικά. Οι Σύμμαχοι του έδωσαν την ονομασία Susie.

Σχεδίαση και ανάπτυξη 
Το D1A δημιουργήθηκε για να καλυφθεί απαίτηση του Αυτοκρατορικού Ναυτικού για ένα προηγμένο βομβαρδιστικό κάθετης εφόρμησης που θα επιχειρούσε από τα αεροπλανοφόρα του. Στα τέλη του 1934 το Ναυτικό διέταξε την ένταξη σε παραγωγή του AB-9 της Aichi με την ονομασία D1A1. Το αεροσκάφος δεν ήταν σχεδίαση της κατασκευάστριας, αλλά προϊόν -κατόπιν παραγγελίας- της Heinkel. Η γερμανική εταιρεία δημιούργησε το υδροπλάνο Heinkel He 50, καθώς και το παρόμοιο He 66, που πωλήθηκε στην Aichi.

Επιχειρησιακή ιστορία 
Τα D1A χρησιμοποιήθηκαν εκτενώς κατά τον Δεύτερο Σινοϊαπωνικό Πόλεμο. Παρέμειναν ενεργά μέχρι την είσοδο της Ιαπωνίας στον Δεύτερο Παγκόσμιο Πόλεμο. Στις αρχές του πολέμου στον Ειρηνικό, τα D1A αποσύρθηκαν από τις μονάδες πρώτης γραμμής και χρησιμοποιήθηκαν σαν εκπαιδευτικά. Εξαίρεση αποτελούν 68 D1A2 που χρησιμοποιήθηκαν σαν αεροσκάφη υποστήριξης δεύτερης γραμμής μέχρι το 1942.

Εκδόσεις 
D1A1 Type 94
Πρώτη έκδοση παραγωγής, με αστεροειδή κινητήρα Nakajima Kotobuki 2 Kai 1 ή Kotobuki 3  των 580 hp.
D1A2 Type 96 (Sometimes referred to as the D2A)
Δεύτερη έκδοση παραγωγής, με τον ισχυρότερο κινητήρα Nakajima Hikari 1.
AB-11
Έκδοση με ανασυρόμενο σύστημα προσγείωσης, δεν κατασκευάστηκε.

Χρήστες 

 Αεροπορία του Ιαπωνικού Αυτοκρατορικού Ναυτικού

Δείτε επίσης

Αεροσκάφη που σχετίζονται με την ανάπτυξη του D1A 
 Heinkel He 50

Παραπομπές

Βιβλιογραφία 

 

D1A
Αεροσκάφη του Β' Παγκοσμίου Πολέμου
Αεροσκάφη ναυτικής αεροπορίας
Εμβολοκινητήρια στρατιωτικά αεροσκάφη
Προκριματικά Κόπα Άφρικα 2015

Στα Προκριματικά Κόπα Άφρικα 2015 θα αποφασιστεί ποιες ομάδες θα συμμετάσχουν στο Κύπελλο Εθνών Αφρικής 2015 στο οποίο θα συμμετέχουν 16 ομάδες. 
Διοργανώτρια χώρα είχε κληρωθεί το Μαρόκο αλλά η ομοσπονδία του Μαρόκου αρνήθηκε την διοργάνωση λόγω του ιού Έμπολα. Έτσι αποκλείστηκε οριστικά από την διοργάνωση. Έτσι λοιπόν η Ισημερινή Γουινέα ανέλαβε την διοργάνωση και πέρασε αυτόματα στην τελική φάση χωρίς προκριματικά.

Τρόπος διεξαγωγής 

{| class=wikitable
!rowspan=2|Είσοδος στην φάση ομίλων
!colspan=2|Είσοδος στους προκριματικούς γύρους
|-
!Είσοδος στον 1ο προκριματικό γύρο
!Είσοδος στον προκαταρκτικό γύρο
|-valign=top
|
 (39.5 pts)
 (38 pts)
 (36 pts)
 (33 pts)
 (32 pts)
 (30 pts)
 (22.5 pts)
 (18 pts)
 (17 pts)
 (16.5 pts)
 (14.5 pts)
 (14.5 pts)
 (13.5 pts)
 (13.5 pts)
 (12 pts)
 (12 pts)
 (12 pts)
 (11 pts)
 (11 pts)
 (11 pts)
 (10.5 pts)
|
 (10.5 pts)
 (9 pts)
 (8 pts)
 (7 pts)
 (6.5 pts)
 (6 pts)
 (5.5 pts)
 (5 pts)
 (5 pts)
 Κεντροαφρικανική Δημοκρατία (4.5 pts)
 (4 pts)
 (4 pts)
 (3.5 pts)
 (3.5 pts)
 (3.5 pts)
 (3.5 pts)
 (3 pts)
 (2 pts)
 (2 pts)
 (1.5 pts)
 (1.5 pts)
 (1 pt)
 (1 pt)
 (1 pts)
 (0.5 pts)
 (0.5 pts)
|
 (0.5 pts)
 (0 pts)
 (0 pts)
 (0 pts)
|}

Προκαταρκτικός Γύρος 

Οι πρώτοι αγώνες διεξήχθησαν στις 12 Απριλίου 2014 ενώ οι επαναληπτικοί στις 20 Απριλίου 2014.

|}

Στο ζευγάρι  -  τα ματς αναβλήθηκαν επειδή η Ερυθραία αποσύρθηκε από την διοργάνωση. Έτσι το  προκρίθηκε στην επόμενη φάση.

Προκριματικός Γύρος

Πρώτος προκριματικός γύρος 
Οι πρώτοι αγώνες διεξήχθησαν στις 17 με 18 Μαΐου 2014 ενώ οι επαναληπτικοί στις 30 Μαΐου με 1 Ιουνίου 2014.

|}

Στο ζευγάρι  -  προκρίθηκαν και οι 2 ομάδες. Αρχικά η Ισημερινή Γουινέα είχε πάρει την πρόκριση με σκορ 3-1 όμως αργότερα αποκλείστηκε λόγω αντικανονικής συμμετοχής του ποδοσφαιριστή Τιερί Φιτζέ και η Μαυριτανία προκρίθηκε στην επόμενη φάση. Αργότερα όμως ανακοινώθηκε πως η Ισημερινή Γουινέα θα είναι η διοργανώτρια του Κυπέλλου Εθνών Αφρικής 2015 άρα προκρίθηκε αυτόματα στην τελική φάση.
Στο ζευγάρι  -  οι Σεϋχέλλες πήραν αυτόματα την πρόκριση στον επόμενο γύρο καθώς η Γκάμπια αποκλείστηκε από κάθε αφρικανική διοργάνωση.

Δεύτερος προκριματικός γύρος 
Οι πρώτοι αγώνες διεξήχθησαν στις 19 με 20 Ιουλίου ενώ οι επαναληπτικοί στις 2 με 3 Αυγούστου.

|}

Στο ζευγάρι  -  η Ρουάντα κέρδισε στα πέναλτι όμως στις 17 Αυγούστου 2014 ανακοινώθηκε πως αποκλείεται από την διοργάνωση λόγω αντικανονικής συμμετοχής του ποδοσφαιριστή Ντάντι Μπιρόρι. Έτσι η Δημοκρατία του Κονγκό πήρε την πρόκριση στους ομίλους.
Στο ζευγάρι  -  η Σιέρα Λεόνε πήρε την πρόκριση στην επόμενη φάση καθώς οι Σεϋχέλλες αρνήθηκαν να φιλοξενήσουν την Σιέρα Λεόνε στον επαναληπτικό αγώνα λόγω φόβου για τον ιό Έμπολα

Φάση Ομίλων 

Η κλήρωση των ομίλων έγινε στις 27 Απριλίου 2014 στο Κάιρο της Αιγύπτου.

1ος όμιλος

2ος όμιλος

3ος Όμιλος

4ος Όμιλος

5ος Όμιλος

6ος Όμιλος

7ος Όμιλος

Κατάταξη ομάδων στην 3η θέση 

Η καλύτερη τρίτη θα προκριθεί στην τελική φάση του Κυπέλλου Εθνών Αφρικής 2015.

{|
|-
|

Δείτε Επίσης 

Κύπελλο Εθνών Αφρικής 2015

Ποδόσφαιρο ανά ήπειρο
Μέμινγκεν

Το Μέμινγκεν (Γερμανικά: Memmingen) είναι πόλη της Βαυαρίας στη διοικητική περιφέρεια της Σουηβίας στη Γερμανία. 

Είναι το κεντρικό οικονομικό, εκπαιδευτικό και διοικητικό κέντρο του Δούναβη. Στα δυτικά η πόλη περιβάλλεται από τον Ίλλερ, το ποτάμι που σηματοδοτεί τη Βάδη-Βυρτεμβέργη στα σύνορα. Στα βόρεια, ανατολικά και νότια η πόλη περιβάλλεται από την περιοχή της Ούντεραλγκάου(Unterallgäu, κάτω Allgäu). Με 41.538 κατοίκους, το Μέμινγκεν είναι η 4η μεγαλύτερη πόλη στη διοικητική περιοχή της Σουηβίας. Οι απαρχές της πόλης φτάνουν πίσω στη Ρωμαϊκή αυτοκρατορία. Η παλιά πόλη, με πολλές αυλές, τα κάστρα της και αρχοντικά σπίτια, παλάτια και οχυρώσεις είναι μια από τις καλύτερα διατηρημένες της νότιας Γερμανία. Με καλές συγκοινωνιακές συνδέσεις, οδικές, σιδηροδρομικές και αεροπορικές, είναι ο συγκοινωνιακός κόμβος για την Άνω και Κεντρική Σουηβία, και το Άλγκάου.

Παραπομπές

Εξωτερικοί σύνδεσμοι

 Internetpräsenz der Stadt Memmingen (γερμανικά)
 Stadt Memmingen beim Landesamt für Denkmalpflege(γερμανικά)
 360-Grad-Panorama „Über den Dächern von Memmingen“(γερμανικά)

Πόλεις της Βαυαρίας
Γουλιέλμος της Γερμανίας

Ο πρίγκιπας Γουλιέλμος της Πρωσίας (γερμανικά: Friedrich Wilhelm Victor August Ernst, 6 Μαΐου 1882 – 20 Ιουλίου 1951) ήταν ο τελευταίος διάδοχος του Βασιλείου της Πρωσίας και της Γερμανικής Αυτοκρατορίας. 

Γεννήθηκε στις 6 Μαΐου 1882 στnν πόλη Πότσδαμ της Γερμανικής Αυτοκρατορίας. Ήταν ο πρωτότοκος γιος του Γουλιέλμου Β', του τελευταίου Γερμανού Αυτοκράτορα, και της συζύγου του Αυγούστας Βικτώριας του Σλέσβιχ-Χόλσταϊν.

Ο Γουλιέλμος ήταν υποστηρικτής του ποδοσφαίρου, που τότε ήταν ένα νέο άθλημα στη χώρα του. Το 1908 δώρισε ένα κύπελλο στη Γερμανική Ποδοσφαιρική Ομοσπονδία, εγκαινιάζοντας το πρώτο γερμανικό πρωτάθλημα ποδοσφαίρου.

Οικογένεια
Νυμφεύθηκε το 1905 τη Σεσίλια, κόρη του Φρειδερίκου-Φραγκίσκου Γ΄ μεγάλου δούκα του Μεκλεμβούργου-Σβερίν και είχε τέκνα:
 Γουλιέλμος 1906-1940, πρίγκιπας της Πρωσίας.
 Λουδοβίκος-Φερδινάνδος 1907-1994, πρίγκιπας της Πρωσίας.
 Ουμβέρτος 1909-1950, πρίγκιπας της Πρωσίας.
 Φρειδερίκος 1911-1966, πρίγκιπας της Πρωσίας.
 Αλεξανδρίνα 1915-1980, είχε το σύνδρομο Ντάουν.
 Σεσίλια 1917-1975, παντρεύτηκε τον Κλάιντ Κέννεθ Χάρις, Αμερικανό αρχιτέκτονα στο Τέξας.

Πρόγονοι

<center>

Παραπομπές 

Ιστορία της Γερμανίας
Οίκος των Χοεντσόλερν
Διάδοχοι της Γερμανίας
Διάδοχοι της Πρωσίας
My Generation (άλμπουμ)

My Generation είναι ο τίτλος του πρώτου άλμπουμ του βρετανικού ροκ συγκροτήματος The Who, το οποίο κυκλοφόρησε τον Δεκέμβριο του 1965 μέσω της δισκογραφικής εταιρείας "Brunswick Records". Ο δίσκος κυκλοφόρησε στις Ηνωμένες Πολιτείες τον Απρίλιο του 1966, με τίτλο "The Who Sings My Generation" και με το κομμάτι "Instant Party (Circles)" να αντικαθιστά την διασκευή στο "I'm a Man" του Bo Diddley.

Τα σινγκλ του δίσκου γνώρισαν μεγάλη επιτυχία, με τα "I Can't Explain" και "Anyway, Anyhow, Anywhere" να ανεβαίνουν στο βρετανικό Top-10, ενώ το "My Generation" έφθασε στο # 2 και ήταν η πρώτη μεγάλη διεθνής επιτυχία του συγκροτήματος. Το άλμπουμ έφθασε στην πέμπτη θέση στην πατρίδα του συγκροτήματος και το # 14 στην Γερμανία.

Το 2011, το "My Generation" κατατάχθηκε 237ο στην λίστα με τα "500 καλύτερα άλμπουμ όλων των εποχών" του περιοδικού "Rolling Stone". Επίσης, πήρε την 18η θέση στα "50 καλύτερα βρετανικά άλμπουμ" του περιοδικού "Q" και την 49η θέση στην αντίστοιχη λίστα του "NME".

Τραγούδια του δίσκου
1. Out in the Street (Townshend) - 2:31
2. I Don't Mind (Brown) - 2:36
3. The Good's Gone (Townshend) - 4:02
4. La-La-La-Lies (Townshend) - 2:17
5. Much Too Much (Townshend) - 2:47
6. My Generation (Townshend) - 3:18
7. The Kids Are Alright (Townshend) - 3:04
8. Please, Please, Please (Brown, Terry) - 2:45
9. It's Not True (Townshend) - 2:31
10. I'm a Man (Diddley) - 3:21
11. A Legal Matter (Townshend) - 2:48
12. The Ox (Townshend, Moon, Entwistle, Hopkins) - 3:50

Θέσεις τσαρτ

Τα μέλη των The Who
Το "My Generation" ηχογραφήθηκε από τους εξής μουσικούς:
 Ρότζερ Ντάλτρι - φωνητικά
 Πιτ Τάουνσεντ - κιθάρα
 Τζον Εντουίστλ - μπάσο
 Κιθ Μουν - τύμπανα

Παραπομπές

Πηγές
 The Who Sings My Generation - The Who | Songs, Reviews, Credits, Awards | AllMusic
 The Who - My Generation (album review ) | Sputnikmusic
 BBC - Music - Review of The Who - My Generation

Δισκογραφία των The Who
Άλμπουμ του 1965
Μαμού (περιφέρεια)

Το Μαμού (γαλλ: Mamou) είναι μία από τις οκτώ περιφέρειες της Γουινέας. Πρωτεύουσα είναι το Μαμού.

Γεωγραφία
Το Μαμού βρίσκεται δυτικά της Γουινέας. Συνορεύει στα βόρεια με το Λαμπέ, στα δυτικά με την Κιντιά, στα ανατολικά με τη Φαρανά και στα νότια με την Σιέρρα Λεόνε.

Νομαρχίες

Δείτε επίσης
 Περιφέρειες της Γουινέας

Μ
Λαμπέ (περιφέρεια)

Το Λαμπέ (γαλλ: Labé) είναι μία από τις οκτώ περιφέρειες της Γουινέας. Πρωτεύουσα είναι το Λαμπέ.

Γεωγραφία
Το Λαμπέ βρίσκεται βορειοδυτικά της Γουινέας. Συνορεύει στα δυτικά με το Μποκέ, στα νότια με το Μαμού, στα ανατολικά με τη Φαρανά, στα νοτιοδυτικά με την Κιντιά, στα βόρεια με τη Σενεγάλη και στα βορειοανατολικά με το Μαλί.

Νομαρχίες

Δείτε επίσης
 Περιφέρειες της Γουινέας

Λ
Μποκέ (περιφέρεια)

Το Μποκέ (γαλλ: Boké) είναι μία από τις οκτώ περιφέρειες της Γουινέας. Πρωτεύουσα είναι το Μποκέ.

Γεωγραφία
Το Μποκέ βρίσκεται δυτικά της Γουινέας. Συνορεύει στα βορειοανατολικά με το Λαμπέ, στα νοτιοανατολικά με την Κιντιά, στα δυτικά με τη Γουινέα Μπισσάου, στα βόρεια με τη Σενεγάλη και στα νότια βρέχεται από τον Ατλαντικό.

Νομαρχίες

Δείτε επίσης
 Περιφέρειες της Γουινέας
 Μπόκε (επίθετο)

Μ
Κιντιά (περιφέρεια)

Η Κιντιά (γαλλ: Kindia) είναι μία από τις οκτώ περιφέρειες της Γουινέας. Πρωτεύουσα είναι η Κιντιά.

Γεωγραφία
Η Κιντιά βρίσκεται δυτικά της Γουινέας. Συνορεύει στα βορειοδυτικά με το Μποκέ, στα νοτιοανατολικά με το Μαμού και τη Σιέρρα Λεόνε, στα βορειοδυτικά με το Λαμπέ και στα νοτιοδυτικά βρέχεται από τον Ατλαντικό.

Νομαρχίες

Δείτε επίσης
 Περιφέρειες της Γουινέας

Κ
Διοκλητιανούπολις Θράκης

Η Διοκλητιανούπολις (λατινικά: Diocletianopolis, βουλγαρικά: Диоклецианопол, "Πόλη του Διοκλητιανού")  ήταν μια αρχαία ρωμαϊκή κωμόπολη στην περιοχή της Θράκης, που ονομάσθηκε έτσι προς τιμήν του Ρωμαίου Αυτοκράτορα (245-305 μ.Χ.) Διοκλητιανού, από τον οποίο πήρε επίσημο καθεστώς πόλης το 293 μ.Χ. Η πόλη φημιζόταν για τα θειούχα ιαματικά λουτρά της. Πάνω στα ερείπιά της βρίσκεται σήμερα χτισμένο η βουλγαρική κωμόπολη Χισάρια. Σε αρχαιολογικές έρευνες έδειξαν ότι ο τόπος κατοικούνταν από το 6000 π.Χ. Αργότερα αναπτύχθηκε οικισμός από Θράκες. Περίπου τον 1ο αιώνα μ.Χ. η Θράκη κατακτήθηκε από τη Ρωμαϊκή Αυτοκρατορία και ο οικισμός έγινε μια τυπική Ρωμαϊκή πόλη. Επίσης ανασκαφές που έγιναν στην περιοχή βρέθηκαν ελληνικές επιγραφές, καθώς και ένα νόμισμα του βασιλιά της Θράκης Μοστίου, που έζησε περί το 200 π.Χ.

Παραπομπές 

Αρχαιολογικοί τόποι στη Βουλγαρία
Καλδέρα Σαντορίνης

Η καλδέρα της Σαντορίνης είναι μια μεγάλη, κυρίως βυθισμένη καλδέρα, που βρίσκεται στο νότιο Αιγαίο πέλαγος, 120 χιλιόμετρα βόρεια της Κρήτης στην Ελλάδα. Ορατά πάνω από το νερό είναι τα νησιά της Θήρας, της Θηρασιάς και του Ασπρονησίου περιμετρικά και στο κέντρο τα νησιά Καμένης.

Ηφαίστεια της Ελλάδας
Σαντορίνη
Ο πατέρας (ταινία)

Ο πατέρας (Ρωσικά: Папа), είναι ρωσική ταινία του 2004 στο είδος δράμα.

Πλοκή
Βασισμένο στο θεατρικό "Papa" αφηγείται την ιστορία ενός Εβραίου πατέρα που ονειρευόταν να δει τον γιο του, στη σκηνή με το βιολί του μπροστά σε χιλιάδες κόσμο, ονειρευόταν να τον βλέπει ως τον μεγαλύτερο βιολιστή της εποχής του. Για να πετύχει τον στόχο του δίδαξε το γιο του Νταβίντ πώς να παίξει το βιολί από μικρή ηλικία. Όταν Νταβίντ μεγάλωσε έφυγε από τη μικρή πόλη, ο ίδιος και ο πατέρας μετακόμισαν στη Μόσχα, για να σπουδάσει στο τοπικό Ωδείο αφήνοντας πίσω το παρελθόν του. Αλλά μια μέρα θα πρέπει να επιλέξει να χάσει τον πατέρα του ή ό,τι του έχει επιτευχθεί.

Διανομή 
 Βλαντίμιρ Μασκόφ - Αβραάμ Σβαρτς
 Γεγκόρ Μπερόγεφ - Νταβίντ Σβαρτς
 Αλεξέι Ρόζεντετ - Νταβίντ Σβαρτς (12 ετών)
 Όλγκα Κράσκο - Τάνια

Εξωτερικοί Σύνδεσμοι
 

Ρωσικές ταινίες
Ταινίες του 2004
Ρωσικές δραματικές ταινίες
Ρωσόφωνες ταινίες
Ταινίες γυρισμένες στη Ρωσία
Ταινίες τοποθετημένες στη Ρωσία
Γκιλέμ ντ'Αγουλό

Ο Γκιλέμ ντ'Αγκουλό (13?-1393) ήταν Καταλανός ευγενής, Αββάς του Πομπλέτ, ο οποίος έλαβε εντολή από τον Πέδρο Δ΄ να αναλάβει σειρά μεταρρυθμίσεων, κτιριακών κατασκευών και την κατασκευή των βασιλικών τάφων στο Μοναστήρι του Πομπλέτ.

Βιογραφία 
Γεννημένος στην Καταλωνία, ο Γκιλέμ ντ'Αγκουλό διορίστηκε Αββάς του Πομπλέτ από τον Πέτρο της Αραγωνίας. Ο Αγκουλό προχώρησε στην ανέγερση αμυντικού χαρακτήρα πύργων, καθώς και οτιδήποτε άλλο αφορούσε την άμυνα του Αββαείου.

Παραπομπές

Εξωτερικοί Σύνδεσμοι 

Ιστορία της Καταλονίας
Ιστορία της Οξιτανίας
Καταλανοί ευγενείς
Μάνα (μουσικός)

Ο Μάνα-σάμα ((Mana-sama)) είναι Ιάπωνας μουσικοσυνθέτης, σχεδιαστής μόδας και παραγωγός.

Γεννήθηκε στις 19 Μαρτίου 1969 στη Χιροσίμα από γονείς δασκάλους μουσικής.

Ευρέως γνωστός ως ο ιδρυτής του θρυλικού συγκροτήματος "Malice Mizer", αυτή τη στιγμή εργάζεται στο τελευταίο του project Moi dix Mois 

Το μουσικό είδος που εκπροσωπεί είναι το gothic, punk gothic, symphonic metal, 

ενώ ο Οίκος Μόδας Moi meme Moitie που ίδρυσε το 1999 πρόσθεσε στην ορολογία της μόδας , 

τους όρους Elegant Gothic Lolita και Elegant Gothic Aristocrat.

Εξωτερικοί σύνδεσμοι 
- Official Twitter

- Moi dix Mois official site

- Moi meme Moitie Store ( Japanese )

- Moi meme Moitie at CD Japan ( shipping internationally ) 

- Moi meme Moitie at Wunderwelt (shipping internationally) 

- Midi:Nette Shop ( Japanese )

- Monologue Garden (Mana's Blog - Japanese )

- Monologue Theater (Mana's official old website - Japanese )

- Digital Madusho ( Digital Diary - fanclub only )

- Malice Mizer ( official site 2011 )

Ιάπωνες συνθέτες
Ιάπωνες σχεδιαστές μόδας
Χρυσούλα Διαβάτη

Η Χρυσούλα Διαβάτη (Θεσσαλονίκη 25 Φεβρουαρίου 1940-) είναι Ελληνίδα ηθοποιός.

Βιογραφία 
Σπούδασε στο Κρατικό Ωδείο Θεσσαλονίκης και κατόπιν στη δραματική σχολή του Γιώργου Θεοδοσιάδη.
Έχει συμμετάσχει σε πολλά θεατρικά έργα, κινηματογραφικές ταινίες και τηλεοπτικές σειρές, μεταξύ άλλων, στην Όπερα της πεντάρας του Μπρεχτ, Να ντύσουμε τους γυμνούς του Πιραντέλο,  στις Ήσυχες μέρες του Αυγούστου , και στην τηλεοπτική σειρά Επτά θανάσιμες πεθερές.

Είναι παντρεμένη με τον επίσης ηθοποιό, Νικήτα Τσακίρογλου. Έχουν αποκτήσει μια κόρη και έχουν δύο εγγόνια.

Θεατρικές παραστάσεις 
Κατάλογος βασικών πληροφοριών θεατρικών παραστάσεων, στις οποίες η Χρ. Διαβάτη συμμετείχε ως ηθοποιός.

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

Ταινίες

Τηλεοπτικές σειρές

Πηγές 
 ΚΘΒΕ - Βιογραφικό Χρυσούλας Διαβάτη
 Retro DB - Τηλεοπτικές σειρές με την Χρυσούλα Διαβάτη

Ελληνίδες ηθοποιοί κινηματογράφου
Ελληνίδες ηθοποιοί τηλεόρασης
Ελληνίδες ηθοποιοί θεάτρου
Ελληνίδες ηθοποιοί φωνής
Στέφανος Ψημένος

Ο Στέφανος Ψημένος είναι Έλληνας συγγραφέας ταξιδιωτικών οδηγών και χαρτογράφος, γεννημένος στην Αθήνα το 1963. Έχει συντάξει τους σύγχρονους ταξιδιωτικούς οδηγούς της σειράς "Ανεξερεύνητη Ελλάδα", και έχει δημιουργήσει τουριστικούς και πεζοπορικούς χάρτες για όλες τις περιοχές της Ελλάδας. Σπούδασε Πολιτικές Επιστήμες στο Πάντειο πανεπιστήμιο της Αθήνας. Την περίοδο 1986-1992 εργάστηκε ως κειμενογράφος σε μεγάλες διαφημιστικές εταιρίες. Το 1994 ίδρυσε την εκδοτική εταιρεία  ROAD η οποία εξειδικεύτηκε στην έκδοση χαρτών και ταξιδιωτικών οδηγών. Το 2008 ίδρυσε τη χαρτογραφική εταιρία TERRAIN, με την οποία δημιούργησε μια πλήρη σειρά πεζοπορικών χαρτών για τα ελληνικά νησιά, με πολλές  καινοτομίες (100% επιτόπια έρευνα, εκτύπωση σε αδιάβροχο υλικό που δεν σκίζεται, και  την πρώτη ιδιωτική χαρτογράφηση της ακτογραμμής των ελληνικών νησιών με χρήση σύγχρονων τεχνολογιών)  η οποία εκδόθηκε ως σειρά έντυπων και ψηφιακών χαρτών .  Από το 2014 ως το 2016 ο Στέφανος Ψημένος ήταν οργανωτικό μέλος του πολιτικού σχηματισμού Το Ποτάμι., υπεύθυνος για τον τομέα Τουρισμού. Το 2016 ίδρυσε την εταιρία Terrain Trails που ειδικεύεται στη σηματοδότηση μονοπατιών.

Παραπομπές 

Έλληνες χαρτογράφοι
Το Ποτάμι
Χανς Ζαξ

Ο Χανς Ζαξ (Hans Sachs, 5 Νοεμβρίου 1494 - 19 Ιανουαρίου 1576) ήταν Γερμανός ποιητής, θεατρικός συγγραφέας και υποδηματοποιός.

Βιογραφία 

Γεννήθηκε στη Νυρεμβέργη. Το επάγγελμά του ήταν υποδηματοποιός, αλλά σύντομα τον κέρδισε η τέχνη. Για πέντε χρόνια (1510-1515) περιόδευε στη Γερμανία ως αρχιτραγουδιστής. Ήταν πολυγραφότατος. Έγραψε περισσότερα από 200 θεατρικά έργα και περισσότερα από 6.000 ποιήματα. Είναι γνωστός κυρίως για τις 85 του "Fastnachtspiele" («Φάρσες του Καρνάβαλου», 1517-1563).
Ήταν οπαδός της θρησκευτικής μεταρρύθμισης και ένα ποίημά του, «Το αηδόνι της Βυρτεμβέργης» (1523), συνέλαβε πολύ στη διάσοσή της.
Το έργο του έμενε άγνωστο ώσπου ο Γκαίτε το έκανε γνωστό στο γερμανικό κοινό. Η Ευρώπη τον γνώρισε το 19ο αι., όταν ο Ρίχαρντ Βάγκνερ τον χρησιμοποίησε ως έναν από του ήρωες στο έργο του «Οι αρχιτραγουδιστές της Νυρεμβέργης».

Εξωτερικοί σύνδεσμοι 

Γερμανοί ποιητές
Γερμανοί θεατρικοί συγγραφείς
Σάντα Μπάρμπαρα (Καλιφόρνια)

Η Σάντα Μπάρμπαρα (Santa Barbara) είναι πόλη και ανήκει στην ομώνυμη κομητεία, που βρίσκεται στην πολιτεία της Καλιφόρνια. Η πόλη βρίσκεται μεταξύ του όρους Σάντα Ινιέζ και του Ειρηνικού Ωκεανού. Κατά την απογραφή του 2010 η πόλη είχε πληθυσμό 88,410 τοποθετώντας την στη δεύτερη θέση στην κομητεία, πίσω από την Σάντα Μαρία.

Ιστορία 
Ο Πορτογάλος εξερευνητής Ζοάο Καμπρίλιο έφτασε στην περιοχή το 1542. Το 1602 ο Ισπανός εξερευνητής Σεμπάστιαν Βισκαϊνο έδωσε το όνομα Σάντα Μπάρμπαρα στο κανάλι όπως επίσης και σε ένα νησί του καναλιού.
Οι πρώτοι ευρωπαίοι κάτοικοι της περιοχής ήταν Ισπανοί, οι οποίοι εγκαταστάθηκαν το 1782. Το πιο δραματικό γεγονός της ισπανικής περιόδου ήταν ένας ισχυρότατος σεισμός που έγινε το 1812, έντασης 7,1 βαθμών της κλίμακας Ρίχτερ και το τσουνάμι που ακολούθησε κατέστρεψε ολόκληρη την πόλη. Η Ισπανική περίοδος τελείωσε το 1822, μαζί με το τέλος του πολέμου της Μεξικάνικης Ανεξαρτησίας. Η περιοχή έμεινε υπό Μεξικάνικη κυριαρχία για μόλις 24 χρόνια. Στα τέλη του 1846 περιήλθε υπό την κατοχή των ΗΠΑ, ύστερα από τη νίκη τους στον πόλεμο με το Μεξικό και το επόμενο έτος έγινε επίσημα μέρος τους.

Γεωγραφία 
Η Σάντα Μπάρμπαρα βρίσκεται περίπου 145 χιλιόμετρα δυτικά-βορειοδυτικά από το Λος Άντζελες. Ο χαρακτηρισμός της ως Αμερικάνικη Ριβιέρα, οφείλεται στο γεγονός ότι η γεωγραφία και το κλίμα της περιοχής, είναι όμοια με αυτό της βόρειας ακτής της Μεσογείου (ειδικότερα της νότιας Γαλλίας) όπου είναι γνωστή ως Ριβιέρα.

Κλίμα 
Το κλίμα της χαρακτηρίζεται ως Μεσογειακό, κύριο χαρακτηριστικό ολόκληρης της ακτής της Καλιφόρνια. Επειδή η πόλη βρίσκεται κατά μήκος του ωκεανού, επηρρεάζεται από την αύρα του, με αποτέλεσμα να έχουμε ζεστότερο χειμώνα και δροσερότερο καλοκαίρι σε σύγκριση με άλλα μέρη που βρίσκονται μακρύτερα από την ακτή. Κατά το χειμώνα, πλήττουν την Καλιφόρνια καταιγίδες, που προκαλούν μεγάλης έντασης βροχοπτώσεις. Στην περιοχή έχουμε υψηλότερη βροχόπτωση σε σχέση με άλλες παραλιακές περιοχές, εξαιτίας του όρους Σάντα Ινιές.

Παραπομπές 

Πόλεις της Καλιφόρνια
Λιβαδάκι Αρκαδίας

Το Λιβαδάκι, παλαιότερα γνωστό ως Τσιάρεσι ή Τοταρέσι, είναι χωριό της Αρκαδίας, το οποίο υπάγεται στο Δήμο Γορτυνίας στην Πελοπόννησο και βρίσκεται σε απόσταση 6 χιλιομέτρων από τη γέφυρα του Ερυμάνθου. Είναι χτισμένο σε υψόμετρο 220 μέτρων, στην κοιλάδα του Λάδωνα, στο δρόμο Τρίπολης - Πύργου.

Η αλλαγή της ονομασίας από Τσιάρεσι ή Τοταρέσι σε Λιβαδάκι (εναλλακτικά Λειβαδάκιον ή Λειβαδάκι) έγινε στις 20 Αυγούστου 1927 με το ΦΕΚ 179Α - 30/08/1927. Η παλιά ονομασία Τσιάρεσι είναι σλαβικής προέλευσης και προέρχεται από τη ρίζα τσ'ρν' που σημαίνει μαύρο. Σε κοντινή απόσταση είναι η σημερινή Τριποταμιά, πρώην Μπέλεσι από το μπέλ''' (άσπρο).

Χωρίζεται στο Πάνω και το Κάτω Χωριό, όπου βρίσκονται τα περισσότερα σπίτια, καθώς και η αγορά, το δημοτικό σχολείο και το δημοτικό κατάστημα. Στην ανατολική άκρη του Πάνω Χωριού βρίσκεται η εκκλησία του Αγίου Νικολάου και το νεκροταφείο.

Στην ευρύτερη περιοχή υπάρχουν πολλές ελιές, λόγω του ήπιου κλίματος, του ποταμού Λάδωνα που βρίσκεται κοντά και της γεωλογικής σύστασης του εδάφους. Το κοντινό δάσος της Κάπελης εκχερσώθηκε και τμήματά του παραχωρήθηκαν στους κατοίκους για καλλιέργεια, ασχολία που σήμερα έχει περιοριστεί λόγω της έλλειψης εργατικών χεριών.

Το Λιβαδάκι δημιουργήθηκε στο διάστημα από τα μέσα του 18ου έως τις αρχές του 19ου αιώνα (λίγα χρόνια πριν την κήρυξη της ελληνικής Επανάστασης του 1821). Κατά την πρώτη απογραφή του 1829 το χωριό είχε 110 με 120 κατοίκους, ενώ κατά την πιο πρόσφατη απογραφή, που έγινε το 2011, οι κάτοικοι ήταν 88.

Ο ταχυδρομικός κώδικας είναι 22008.

Η ηθοποιός Ευγενία Δημητροπούλου κατάγεται από το Λιβαδάκι.

 Πηγές 
 Σωκράτης Παν. Μάσσιας, Το Λιβαδάκι (Τσιάρεσι) Γορτυνίας. Ο τόπος και οι άνθρωποι'', Πύργος, 2013.

Παραπομπές 

Χωριά του νομού Αρκαδίας
Μουσείο Μηλιάς Γρεβενών

Το μουσείο της Μηλιάς Γρεβενών αποτελεί ένα μουσείο έκθεσης απολιθωμάτων της περιοχής των Γρεβενών. Σε αυτό στεγάζονται ευρήματα από ανασκαφές του 1990 με σημαντικότερο εύρημα, από τις ανασκαφές του 2007, τους μεγαλύτερους χαυλιόδοντες που έχουν ποτέ βρεθεί. Με μήκος 5,02 μέτρα αποτελούν ένα από τα σημαντικότερα ευρήματα του κόσμου έχοντας μάλιστα μπει και στο βιβλίο των ρεκόρ Guinness.

Εξωτερικοί σύνδεσμοι
http://www.mfi-miliasgrevenon.gr/index.php?option=com_content&view=article&id=25&Itemid=62
Minarelli

Η Motori Minarelli είναι ιταλικό εργοστάσιο κατασκευής κινητήρων (μοτέρ) μοτοσυκλετών. Στη Minarelli κατασκευάζονται και οι κινητήρες της μοτοσικλέτας XT 660 R και αποστέλλονται στη Γαλλία στο εκεί εργοστάσιο της MBK. Το 2002 αγοράστηκε από την ιαπωνική Yamaha, και είναι πλέον μέλος του ομίλου εταιρειών της μητρικής εταιρείας.

Παραπομπές

Εξωτερικοί σύνδεσμοι

 επίσημη ιστοσελίδα της εταιρείας

Κατασκευαστές μοτοσικλετών της Ιταλίας
Yamaha Corporation
Μαρία της Αντιόχειας (1145-1182)

Η Μαρία της Αντιόχειας (1145 - 1182) ήταν σύζυγος του Μανουήλ Α΄ Κομνηνού.

Βίος
Η Μαρία της Αντιόχειας γεννήθηκε το 1145. Ήταν κόρη του Ραϋμόνδου του Πουατιέ και της Κωνσταντίας της Αντιόχειας. Παντρεύτηκε τον Μανουήλ Α΄ Κομνηνό τα Χριστούγεννα του 1161. Η μόνη ανάμειξη της Μαρίας στα πολιτικά πράγματα κατά τη βασιλεία του συζύγου της ήταν όταν ένας διερμηνέας, ο Ααρών Ισαάκιος κατά της διάρκεια ακρόασης πρεσβευτικής αποστολής, συμβούλευσε τους ξένους πρέσβεις να μην αποδεχθούν πολύ γρήγορα τις προτάσεις του αυτοκράτορα, αλλά η Μαρία κατάλαβε τι ειπώθηκε και αποκάλυψε την προδοσία του διερμηνέα στο σύζυγό της. Τότε εκείνος έβαλε και τον τύφλωσαν.

Για αρκετά χρόνια ήταν άτεκνη, αλλά μετά από μια αποβολή τον Σεπτέμβριο του 1169 έγινε μητέρα του Αλέξιου Β΄ Κομνηνού. Ο σύζυγός της έλαβε όλα εκείνα τα μέτρα με τα οποία θα κατοχύρωνε τον γιο του ως διάδοχο και την αφοσίωση στο πρόσωπό του: η Μαρία θα έπρεπε να γίνει μοναχή και κυρίως να μην ξαναπαντρευτεί. Πράγματι μετά τον θάνατο του συζύγου της έγινε μοναχή ονόματι Ξένη. Έντονες υπήρξαν οι φήμες πως είχε εραστή, έναν ανιψιό του συζύγου της, τον πρωτοσέβαστο και πρωτοβεστιάριο Αλέξιο Κομνηνό.

Μετά τον θάνατο του συζύγου της ήταν όχι ιδιαίτερα δημοφιλής ως αντιβασίλισσα του νεαρού της γιου Αλέξιου Β΄ Κομνηνού, ενώ αντιμετώπισε την αντιπάθεια της πρόγονής της Μαρίας της Πορφυρογέννητης. Η Μαρία η Πορφυρογέννητη υποκίνησε κίνημα σε βάρος της μητριάς της: αναθεματίστηκε αυτή κι ο εραστής της από κάποιον ιερέα στον ιππόδρομο.

Το τέλος της
Ο Ανδρόνικος Α΄ Κομνηνός, εξάδελφος του Μανουήλ, κατηγόρησε τη Μαρία για συνωμοσία εναντίον του γιου της και για διαφθορά της καθαρότητας του στέμματος λόγω της σχέσης της με τον πρωτοσέβαστο. Όταν ο Ανδρόνικος Α΄ έφτασε στην Κωνσταντινούπολη ζήτησε -ανεπιτυχώς- από τρεις δικαστές του velum να την καταδικάσουν για προδοσία και η Μαρία κατέφυγε στη βοήθεια του γαμπρού της Μπέλα Γ΄ της Ουγγαρίας, ζητώντας του να λεηλατήσει περιοχές γύρω από το Βελιγράδι. Τελικά καταδικάστηκε για προδοσία σε φυλάκιση σε μια μικρή φυλακή κοντά στη Χρυσή Πύλη. Ο Αλέξιος Β΄ υπέγραψε την καταδικαστική απόφαση σε θάνατο της μητέρας του. Όμως η εκτέλεση αναβλήθηκε λόγω της άρνησης του γιου του Ανδρόνικου Μανουήλ και του γαμπρού του Γεωργίου να την εκτελέσουν. Τελικά στα τέλη του 1182 στραγγαλίστηκε και θάφτηκε στην ακτή.

Μετά το θάνατό της ο Ανδρόνικος Α΄ έβαλε να τη ζωγραφίσουν στα δημόσια πορτραίτα της ως μια ρυτιδωμένη γριά γυναίκα αν συνέβαινε ποτέ ο λαός να την συμπαθήσει.

Παραπομπές

Πηγές
 
 WOMEN IN POWER 1150-1200

Σύζυγοι Βυζαντινών Αυτοκρατόρων
Κυριάκος Θ. Καρνέρας

Ο Κυριάκος Θ. Καρνέρας ήταν λαϊκός ποιητής από την Κύπρο. Γεννήθηκε στο χωριό Ξυλοτύμβου τον Ιανουάριο του 1900 και πέθανε το 1986.

Βιογραφικά στοιχεία 

Ο Κυριάκος Θ. Καρνέρας ήταν αγράμματος. Ο πατέρας του ήταν φτωχός έτσι τον έστειλε μισταρκό (μισθωτός εργάτης). Ακολούθησε έτσι από πολύ μικρός το επάγγελμα του βοσκού μέχρι το θάνατό του. Το 1923 παντρεύτηκε τη συγχωριανή του Ελισάβετ Αδάμου και μαζί έκαναν 7 παιδιά. Ο Καρνέρας φτωχός καθώς ήταν δεν ευτύχησε να πάρει καμιά μόρφωση, αυτό όμως δε στάθηκε εμπόδιο στο να καθιερωθεί ώς ένας ρωμαλέος λαϊκός ποιητής. 

Η ποίηση του μπορεί να χωριστεί σε 3 ενότητες: 1) Τα ερωτικά 2) Τα αγροτικά και 3) τα κοινωνικά-ηθικολογικά. Ο Γ. Λυσιώτης αναφέρει ότι "Πολύ χαριτωμένος είναι ο τρόπος του στα ερωτικά τραγούδια, όπου δημιουργεί μια ατμόσφαιρα φετιχιστική και οδηγείται στο σύνολο της ομορφιάς ξεκινώντας από τα διάφορα μέλη του σώματος της γυναίκας, όπως τα μάτια, τα φρύδια, τα μαλλιά, τα στήθη, τα μάγουλα, τα πόδια κ.α." Η τιμή της ανακάλυψης αυτού του ρωμαλέου λαικού ποιητή των κοκκινοχωρίων ανήκει στον Τεύκρο Ανθία, ο οποίος καθοδηγούσε τον Καρνέρα στο δρόμο της ποίησης και φρόντιζε να δημοσιοποιούνται ποιήματά του στην εφημερίδα "Πρωινή", κάνοντάς τον έτσι γνωστό στο ευρύτερο κυπριακό κοινό.

Εξέδωσε 3 ποιητικές συλλογές και το 1980 ανθολογήθηκαν οι προηγούμενες ποιητικές συλλογές μαζί με άλλα ανέκδοτα ποιήματα και κοφτά τραούθκια (δίστιχα).

Χαρακτηριστικό ποίημα

EIMAI

Εἶμ’ ἀγράμματος κουλούτζ‘ιν, ἒν θωρῶ τὰ δκυό μου νύσ‘ια

τζ εις τὴν γῆν γοιὸν το σκουλούτζ‘ιν πασπατεύκω ἴσ‘ια ἴσ‘ια.

Εἶμαι ὅπως μνιὰ κουζούλα, εἶμαι γέρημος ’πὸ οὕλα,

πὄν ἔσ‘ει’ποτζ‘εῖ τζ‘αι τζ‘εῖ εἰς τὸν κόσμον παραπάνω.

Τζ ἡ δουλειά μὄν βοσσ ιτζ‘ὴ τζ·αὶ βοσκὸς ἐννὰ πεθάνω,

γιατί‘ ὁ τζ‘ύρης μ’ ὁ φτωχός ἄφησέν με δίχα φῶς.

Βιβλιογραφία 

Ποιητικές συλλογές

 Τα τραγούδια του βοσκού (1937)

 Νερά του Μάρτη (1974)
 Που την Αρκήν ως την Υστερκάν (1978)
 Ποιητικά Άπαντα (1980)
 Ανέκδοτα Ποιήματα. Έκδοση Κ. Γ. Γιαγκουλλή
 Εικοσι και πεντε ανεκδοτα ποιηματα του Κυριακου Καρνερα. Έκδοση Κ. Γ. Γιαγκουλλή (1986)

Εξωτερικοί σύνδεσμοι 

Αφιέρωμα στον Κυριάκο Καρνέρα

Πηγές 
 Γεώργιου Χ. Κασάπη "Ιστορία του Χωριού Ξυλοτύμπου", Λευκωσία 1988
 Κυριάκου Θ. Καρνέρα "Ποιητικά Άπαντα", Έκδοση Υπουργείου Παιδείας - Μορφωτική Υπηρεσία.

Καρνέρας
Συναγωγή Ούιπεστ

Η Συναγωγή Ούιπεστ είναι νεολογικού ιουδαϊσμού συναγωγή στην Ούιπεστ (Νέα Πεστ), μια συνοικία της Βουδαπέστης στην Ουγγαρία. Η ρομαντικού ρυθμού κατασκευή ανεγέρθηκε το 1866 και έχει χωρητικότητα 1.000 θέσεων. Ο Ραβίνος Σάντερ Ρόζερμπεργκ από το Αράντ χοροστάτησε στην εναρκτήρια θρησκευτική τελετή. Η ίδρυσή της εορτάστηκε ως "μεγάλη αργία" από τους Ιουδαίους και Χριστιανούς της Ούιπεστ. Βρίσκεται επί της οδού Ατίλα Γιόζεφ σε απόσταση περίπου πέντε λεπτών από τον σταθμό του μετρό Újpest-Városkapu.

Η συναγωγή ιδρύθηκε από την οικογένεια Λόβι.

Η Ορθόδοξη Ιουδαϊκή κοινότητα, η οποία δεν συμφωνούσε με τον Νεολογικό Ιουδαϊσμό, αποσπάστηκε και προχώρησε στην ίδρυση δικής της συναγωγής. 

Κατά την διάρκεια του Β΄ Παγκοσμίου Πολέμου, η συναγωγή λεηλατήθηκε και μερικώς κατεστράφη από τους Ναζί. Μετά το πέρας του πολέμου, η συναγωγή χτίστηκε εκ νέου και ένα μνημείο του Ολοκαυτώματος ανεγέρθηκε δίπλα σε αυτήν. Το μνημείο, τα αποκαλυπτήρια του οποίου έγιναν από τον Ούγγρο πρόεδρο Ζόλταν Τίλντι, είναι ένα τείχος με γραμμένα επάνω του τα ονόματα των 17.000 Εβραίων κατοίκων της Ούιπεστ που υπήρξαν θύματα του Ολοκαυτώματος.

Δείτε επίσης 
Συναγωγή Οδού Ντοχάνι

Παραπομπές

Εξωτερικοί Σύνδεσμοι 
Εικόνα της μακέτας του κτιρίου

Συναγωγές
Κτίρια και κατασκευές στην Ουγγαρία
Βουδαπέστη
Κωνσταντίνος Καραμανλής (καλαθοσφαιριστής)

Ο Κωνσταντίνος Καραμανλής (1928 - 24 Δεκεμβρίου 2015)  ήταν ένας από τους σημαντικούς Έλληνες καλαθοσφαιριστές στα προ της Α' Εθνικής χρόνια. Αγωνίστηκε στην ΑΕΚ δέκα χρόνια (1949-1959) και κατέκτησε μαζί της το Πρωτάθλημα Ελλάδας του 1958 με τη διπλή ιδιότητα προπονητή-παίκτη. Ήταν διεθνής έχοντας 13 συμμετοχές με την Εθνική ομάδα.

Εξωτερικοί σύνδεσμοι 
 Καραμανλής, Κωνσταντίνος, πληροφορίες στον επίσημο ιστότοπο της Ε.Ο.Κ.

Έλληνες καλαθοσφαιριστές
Έλληνες προπονητές καλαθοσφαίρισης
Καλαθοσφαιριστές ΑΕΚ
Προπονητές καλαθοσφαίρισης ΑΕΚ
Ντεμπίνα

Η ποικιλία Ντεμπίνα είναι ελληνική λευκή ποικιλία σταφυλιών, με καλή φυσική οξύτητα, ιδανική για την παραγωγή αφρωδών οίνων. Δίνει λευκά κρασιά ήπια και ντελικάτα, ενώ δεσπόζουν τα αρώματα εσπεριδοειδών, αχλαδιού και πράσινου μήλου. Καλλιεργείται στην Αμπελουργική Ζώνη της Ζίτσας, Ιωαννίνων σε υψόμετρο 600 - 700 μέτρων.

Προέλευση
 
Ντόπια ποικιλία της Αμπελουργικής Ζώνης της Ζίτσας, Ιωαννίνων

Περιοχές καλλιέργειας
 
Ζίτσα, Ιωαννίνων

Παραγωγή
 
Οίνος Ο.Π.Α.Π.

Αμπελογραφικά χαρακτηριστικά
 
Είναι μια ποικιλία ζωηρή, παραγωγική κι έχει μεγάλη προσαρμοστικότητα σε διάφορα εδάφη. Η διαμόρφωση γίνεται σε γραμμικό αμφίπλευρο κορδόνι, αλλά και κύπελλο. Είναι ευαίσθητη στον βοτρύτη, στον περονόσπορο, στο ωίδιο, στο μολυσματικό εκφυλισμό και στους παγετώνες της άνοιξης.

Εξωτερικοί Σύνδεσμοι
Όλες οι Ελληνικές Ποικιλίες
Γηγενείς Ποικιλίες Αμπέλου
Ντεμπίνα
Ποικιλία Ντεμπίνα

Ελληνικές ποικιλίες σταφυλιών